6.4.2022
SK
Úradný vestník Európskej únie
C 152/127
Stanovisko Európskeho hospodárskeho a sociálneho výboru – Návrh smernice Európskeho parlamentu a Rady, ktorou sa mení smernica Európskeho parlamentu a Rady (EÚ) 2018/2001, nariadenie Európskeho parlamentu a Rady (EÚ) 2018/1999 a smernica Európskeho parlamentu a Rady (EÚ) 98/70/ES, pokiaľ ide o podporu energie z obnoviteľných zdrojov, a ktorou sa zrušuje smernica Rady (EÚ) 2015/652 [COM(2021) 557 final] (2022/C 152/21)
Spravodajca: Christophe QUAREZ Pomocný spravodajca: Lutz RIBBE
Konzultácia
Európsky parlament, 13. 9.
2021 Rada Európskej únie, 22. 9.
2021
Právny základ
článok 114, článok 194 ods.
2 a článok 304 Zmluvy o fungovaní Európskej únie
Príslušná sekcia
sekcia pre dopravu, energetiku, infraštruktúru a informačnú spoločnosť
Prijaté v pléne
9. 12.
2021
Plenárne zasadnutie č.
565
Výsledok hlasovania (za/proti/zdržalo sa)
191/2/5
1.
Závery a odporúčania 1.1.
Európsky hospodársky a sociálny výbor (EHSV) pozitívne hodnotí zamýšľané zvýšenie podielu obnoviteľných zdrojov energie a s potešením konštatuje, že tieto ciele sú zamerané na odvetvia priemyslu, dopravy a bývania.
Očakáva sa, že politika v oblasti energie z obnoviteľných zdrojov prinesie výsledky v troch oblastiach: zmierňovanie zmeny klímy, energetická bezpečnosť a hospodársky rozvoj (vytváranie pracovných miest), ale vyžaduje si aj právnu istotu, ktorú oslabuje skutočnosť, že revízia sa uskutočňuje len dva týždne po uplynutí lehoty na transpozíciu.
EHSV však zdôrazňuje, že ani zvýšený cieľ pravdepodobne nie je v súlade s cieľmi Parížskej dohody v oblasti klímy, a už vôbec nie s ustanovením Rámcového dohovoru OSN o zmene klímy, ktorého zámerom je zabrániť nebezpečnému antropogénnemu zasahovaniu do klimatického systému.
Tieto nebezpečné zásahy sú už dnes zjavné a sprevádza ich nárast globálnych teplôt.
1.2.
EHSV upriamuje pozornosť Komisie na potrebu synergie medzi existujúcimi nariadeniami revidovanými v rámci balíka „Fit for 55“, ako aj navrhovanými novými nástrojmi, ako je Sociálno-klimatický fond alebo mechanizmus kompenzácie uhlíka na hraniciach.
1.3.
EHSV sa domnieva, že je nevyhnutné zabezpečiť rovnaké podmienky pre všetky zdroje na výrobu energie.
To si vyžaduje ukončenie subvencovania fosílnych zdrojov energie, ktoré sa naďalej zvyšuje (1).
1.4.
EHSV pripomína, že občania, najmä mladí ľudia, musia byť stredobodom európskej energetickej politiky, a v tejto súvislosti vyjadruje poľutovanie nad nedostatočnými ambíciami Komisie podporovať a rozvíjať individuálnu a komunitnú výrobu energie spotrebiteľmi.
To je v rozpore s tým, čo bolo stanovené v oznámení o energetickej únii.
1.5.
EHSV vo všeobecnosti podporuje zásady zodpovedného lesného hospodárstva vymedzené v návrhu a odporúča, aby sa pri výrobe bioenergie uprednostnilo využívanie vedľajších produktov lesného hospodárstva a recyklovaných produktov z dreva.
Vyzýva tiež na prehodnotenie podpory bioelektrární s cieľom presmerovať biopalivá na dopravu, najmä tam, kde elektrifikácia spôsobuje problémy, a kde predstavujú ľahko dostupnú alternatívu pri primeraných nákladoch, ako sa ďalej uvádza v bodoch 4.9 a 4.20.
(1)
Ú. v.
EÚ L 328, 21.12.2018, s. 1.